Държавен вестник, бр. 63, 2010 г., стр. 25

БРОЙ  63	
Д Ъ Р Ж А В Е Н  В Е С Т Н И К 	
СТР.  25  
и една медицинска сестра, които се грижат за 
не повече от трима или четирима пациенти на 
интензивно лечение на работна смяна. 
3.2.3. Леглата за лечение на мозъчни инсулти 
към неврологичните отделения от ІІ ниво се 
обслужват от лекари с призната специалност 
„Нервни болести“ и с опит в лечението на 
мозъчни инсулти. Препоръчително е лекарите 
невролози в тези звена да притежават про­
фесионална квалификация за извършване на 
високоспециализирана дейност невросонология 
от ІІ ниво. 
3.2.4. Лекарите с придобита специалност 
„Нервни болести“ участват в програма за про­
дължаващо обучение в областта на клиничната 
неврология.
3.2.5. В специализираните кабинети по 
електроенцефалография, електромиография 
и невросонология към отделенията работят 
лекари с квалификация съгласно т. 1.2.1 за 
кабинет от ІІ ниво.
3.3. Медицински сестри:
3.3.1. Броят на медицинските сестри в 
неврологичната клиника, квалификацията и 
дейността на старшата медицинска сестра се 
определят съгласно т. 2.3.1, 2.3.2 и 2.3.3.
3.3.2. Медицинските сестри, които обслужват 
леглата за интензивно лечение или лечение на 
мозъчни инсулти към неврологично отделение, 
участват ежегодно в програма за продължаващо 
обучение. 
4. Персонал в неврологични клиники от 
ІІІ ниво:
4.1. Неврологичната клиника се ръководи 
от началник – хабилитирано лице с призната 
специалност „Нервни болести“. 
4.1.1. Детската неврологична клиника се 
ръководи от началник –  хабилитирано лице 
с призната специалност „Детска неврология“.
4.1.2. Броят на лекарите в неврологичната и 
в детската неврологична клиника е съответно 
не по-малко от 10 и 4, от които поне четирима 
са съответно с придобита специалност „Нерв­
ни болести“ и двама с придобита специалност 
„Детска неврология“, и се определят от броя 
на разкритите легла и потребностите на учеб­
ния процес.
4.1.3. Неврологичните отделения при невро­
логична клиника се ръководят от началник – 
хабилитирано лице или лекар с придобита 
специалност „Нервни болести“ и стаж по 
специалността не по-малко от 10 г.
4.1.4. Детското неврологично отделение 
се ръководи от началник – лекар с призната 
специалност „Детска неврология“ и стаж по 
специалността не по-малко от 5 г.
4.1.5. Профилираните отделения за интен­
зивно лечение на неврологични заболявания 
към неврологичните клиники се ръководят от 
хабилитирани лица с две специалности: „Нервни 
болести“ и/или „Анестезиология и интензивно 
лечение“. 
4.1.6. Отделението за лечение на остри 
мозъчни инсулти се ръководи от лекар с при­
добита специалност „Нервни болести“, стаж 
по специалността не по-малко от 5 г. и опит в 
лечението на остри мозъчни инсулти.
4.1.7. Профилираното отделение или кли­
ника за неврорехабилитация се ръководи от 
лекар или хабилитирано лице с придобита 
специалност „Физикална и рехабилитационна 
медицина“ или „Нервни болести“ с минимален 
стаж в подобно отделение 5 г. 
4.1.8. Началникът на клиниката планира, 
организира, контролира и отговаря за: ця­
лостната медицинска дейност, икономическата 
ефективност, информационното осигуряване 
и кадровата политика в клиниката; отговаря 
и за дейностите по учебния процес и създава 
условия за изпълнение на научни програми.
4.2. В неврологичната клиника работят ле­
кари съгласно т. 2.2 и 2.2.1.
4.2.1. Обучаващите се специализанти по 
„Нервни болести“ при неврологична клиника 
участват пряко в лечебно-диагностичния про­
цес на клиниката. Специализиращият лекар 
работи в рамките на своята компетентност под 
ръководството, прякото наблюдение и контрола 
на невролог с призната специалност или на 
началника на неврологичната клиника.
4.2.2. В неврологичната клиника работят и 
асистенти и докторанти. Съотношението между 
асистенти и ординатори се определя от необ­
ходимостта от преподавателски кадри.
4.2.3. В специализираното отделение за ин­
тензивно лечение на неврологичните заболява­
ния към неврологична клиника работят лекари 
невролози и специалисти по анестезиология 
и интензивно лечение или лекари, придобили 
двете специалности, както и специализиращи 
лекари.
4.2.4. В специализираното отделение за лече­
ние на остри мозъчни инсулти работят лекари 
с призната специалност „Нервни болести“ и 
с опит в лечението на мозъчни инсулти или 
специализиращи лекари. Препоръчително е ле­
карите невролози да притежават професионална 
квалификация за извършване на високоспеци­
ализирана дейност невросонология.
4.2.5. В специализираната детска невроло­
гична клиника работят лекари със специалност 
„Детска неврология“, невролози с придобита 
специалност „Детска неврология“ и специалисти 
по педиатрия съобразно профила на лечебното 
заведение или лекари без специалност. По въз­
можност броят на лекарите без специалност не 
трябва да надвишава 50 % от лекарския състав 
в клиниката или отделението.